Tshililo tshavho tsho swika Ofisini ya Mutsireledzi wa Tshitshavha (OPP) nga Shundunthule 2008 nga murahu ha musi gurannda ya dzingu, Capricorn Voice, i tshi anḓadza tshiṱori tshavho. OPP yo mbo ḓi thoma fulo ḽa u ṱoḓisisa malugana na iḽi fhungo. Vhafuwi Vho- Galaguni vho vha vhe khonani yanga ya mbiluni. Ro tamba roṱhe ri kha ḓi vha vhaswa, ro ya muḽani roṱhe, ro dzhena roṱhe phuraimari ya Mambo, ro dzhena roṱhe sekondari ya Vuledzani he vha litsha vhe kha murole wa vhumalo nga ṅwambo wa vhudakwa. Naho zwo ralo, nṋe na vhafuwi ro vha vhathu vha somolanaho zwa haṋwani u swika Mudzimu a tshi ita lufuno lwawe. Hafhu Vho-Galaguni kha nṋe vho vha vhe si muthu zwawe - ndi ṅwana wa malume. Nda dzula nde goo, ndi a vha humbula, nga mbilu nda ri zwikambi zwo ḽa shaka ḽanga. Vhushaka havhuḓi a ho ngo tsha vha hone vhukati ha vhana vhavho. David na Solomon vho nyala khaladzi o ḓa u ṱola mukalaha na vhone vha dovha vha vho fhambana nga tshavho nga mulandu wa lwone lupfumo.